b'\n_START_ARTICLE_\nItse valtiaat \xe2\x80\x93 Avaruusmusikaali\n_START_SECTION_\nJuoni\n_START_PARAGRAPH_\nAlussa Tarja Halonen on aloittamassa uudenvuodenpuhettaan. Puhe keskeytyy kuitenkin ylim\xc3\xa4\xc3\xa4r\xc3\xa4isen uutisl\xc3\xa4hetyksen takia. L\xc3\xa4hetyksess\xc3\xa4 kerrotaan, ett\xc3\xa4 Texasin kokoinen meteori (jonka Urho Kekkonen heitti) l\xc3\xa4hestyy maata ja tulee tuhoamaan koko Suomen. Tarja tajuaa, ett\xc3\xa4 Anttilassa on alennusmyynti, jossa h\xc3\xa4n ei ole ehtinyt k\xc3\xa4yd\xc3\xa4. H\xc3\xa4n l\xc3\xa4htee Anttilaan Pentti Araj\xc3\xa4rven kanssa. Eduskunnassa pidet\xc3\xa4\xc3\xa4n h\xc3\xa4t\xc3\xa4istunto tulevasta tuhosta. Paavo Lipponen sanoo, ett\xc3\xa4 mit\xc3\xa4\xc3\xa4n syyt\xc3\xa4 v\xc3\xb6yh\xc3\xb6tykseen ei ole. Samalla kun Mauri Pekkarinen syytt\xc3\xa4\xc3\xa4 l\xc3\xa4hestyv\xc3\xa4st\xc3\xa4 tuhosta hallitusta, Esko Aho menee kellarissa olevalle avaruusalukselle. Suposta tulee k\xc3\xa4sky, ett\xc3\xa4 poliitikkojen pit\xc3\xa4\xc3\xa4 nauttia el\xc3\xa4m\xc3\xa4ns\xc3\xa4 viimeisist\xc3\xa4 hetkist\xc3\xa4 t\xc3\xa4ysin siemauksin. Sitten Esko Aho ilmoittaa l\xc3\xa4htev\xc3\xa4ns\xc3\xa4 raketilla avaruuteen. Muut poliitikot juoksevat avaruusalukseen. Tarja Halonen heitt\xc3\xa4\xc3\xa4 Eskon ulos. Avaruudessa Urho Kekkonen saa tiet\xc3\xa4\xc3\xa4, ett\xc3\xa4 kun h\xc3\xa4n tilasi Leonid Bre\xc5\xbenevilt\xc3\xa4 kiven, jolla osua Juhani Suomeen, niin Bre\xc5\xbenev luuli ett\xc3\xa4 h\xc3\xa4n tarkoitti Suomi-maata. H\xc3\xa4n paiskaa punaisen kiven, jolla h\xc3\xa4n suistaa edellisen kiven pois t\xc3\xb6rm\xc3\xa4yskurssilta, jolloin se k\xc3\xa4\xc3\xa4ntyy kohti poliitikkojen avaruusalusta. Ville It\xc3\xa4l\xc3\xa4 kuitenkin tuhoaa sen. Sitten alukseen tulee vikaa, ja se pakkolaskeutuu Kuuhun. Kuussa poliitikoille tulee koti-ik\xc3\xa4v\xc3\xa4. Kekkonen laskeutuu kuuhun ja korjaa heid\xc3\xa4n avaruusaluksensa. Poliitikot palaavat maahan. Siell\xc3\xa4 he saavat tiet\xc3\xa4\xc3\xa4, ett\xc3\xa4 Esko Aho on toiminut p\xc3\xa4\xc3\xa4ministerin\xc3\xa4 ja laittanut ty\xc3\xb6reformin k\xc3\xa4yntiin.'